โรงเรียนหนองคายวิทยาคาร

โรงเรียนหนองคายวิทยาคาร เป็นโรงเรียนมัธยมสหศึกษาสังกัดสำนักงานเขตพื้นที่การศึกษามัธยมศึกษาหนองคาย ตั้งอยู่ในอำเภอเมืองหนองคาย จังหวัดหนองคาย
เริ่มเปิดทำการสอนเมื่อปี พ.ศ. 2535

ประวัติ 
เดิมจังหวัดหนองคายมีโรงเรียนมัธยมศึกษาอยู่  2  โรง คือ โรงเรียนหนองคายวิทยาคาร ซึ่งเป็นโรงเรียนชาย  ปัจจุบันเป็นสถานที่ตั้งสนามกีฬาจังหวัดหนองคายสถานที่ตั้งเดิม
และโรงเรียนสตรีปทุมเทพรังสรรค์ปัจจุบันเป็นที่ตั้งของที่ดินจังหวัดหนองคาย ในวันที่  4 พฤษภาคม  2510  กระทรวงศึกษาธิการได้ประกาศรวมโรงเรียนทั้ง 2 แห่งเข้าด้วยกันและชื่อใหม่ว่า โรงเรียนปทุมเทพวิทยาคาร  แล้วย้ายมาอยู่ตรงข้ามกับสนามบินเก่า ต่อมาประมาณเดือน  ตุลาคม 2534   โดยนายวิเชียร  ชูประยูร  ผู้อำนวยการโรงเรียนปทุมเทพวิทยาคาร 
ในขณะนั้น ได้ดำเนิน  การขอจัดตั้งโรงเรียนมัธยมศึกษาระดับจังหวัดแห่งที่  2  ขึ้นต่อกรมสามัญศึกษา  โดยขอใช้ชื่อโรงเรียนประจำจังหวัดชายเดิมว่า " โรงเรียนหนองคายวิทยาคาร "

พ.ศ. 2457 โรงเรียนหนองคายวิทยาคาร เปิดทำการเรียนการสอนระดับประถมศึกษา ชั้นประถมศึกษาปีที่ 1 โดยอาศัยศาลาโรงธรรมวัดศรีสุมังค์ ตำบลโพธิ์ชัย อำเภอเมืองหนองคาย เป็นสถานที่เล่าเรียน มีนายน้อย บุญชัยศรี เป็นครูใหญ่ และนายสำราญ ภักดีนวล เป็นครูน้อย

พ.ศ. 2458 ขุนวรสิษฐดรุณเวทย์ (นารถ อินทุสมิต) ได้รับแต่งตั้งให้มารับตำแหน่งครูใหญ่ ได้ย้ายโรงเรียนมาอาศัย ศาลาโรงธรรมวัดศรีคุณเมือง เป็นที่เล่าเรียน

พ.ศ. 2460 ย้ายโรงเรียนมาอาศัยศาลาโรงธรรมวัดศีรษะเกษ เป็นสถานที่เล่าเรียน และจัดการศึกษาถึงชั้นมัธยมศึกษาปีที่ 1

พ.ศ. 2463 – 2464 กระทรวงศึกษาธิการ จัดสรรงบประมาณให้สร้างอาคารเรียนแบบชั่วคราวขึ้นที่บริเวณสนามกีฬาจังหวัดหนองคาย จึงย้ายมาทำการสอนที่อาคารหลังใหม่ จัดการศึกษาถึงชั้นมัธยมศึกษาปีที่ 3

พ.ศ. 2465 ย้ายสถานที่เล่าเรียนไปอยู่ที่จวนผู้ว่าราชการจังหวัดหนองคาย ปัจจุบันเป็นเรือนไม้ทรงปั้นหยาชั้นเดียว
พ.ศ. 2467 ได้รับงบประมาณมาสร้างอาคารเรียนถาวรขึ้นที่บริเวณสนามกีฬาอนุสาวรีย์ปราบฮ่อจึงได้ย้ายสถานที่มาเรียนที่ตึกใหม่นี้ตลอดมา

พ.ศ. 2472 นายอำไพ พลศักดิ์ ได้รับการแต่งตั้งให้มาดำรงตำแหน่งครูใหญ่ และได้เริ่มจัดการศึกษาชั้นมัธยมศึกษาปีที่ 4 ขึ้น ต่อมาได้ขยายการจัดการศึกษาในชั้นมัธยมศึกษาปีที่ 5 และ ชั้นมัธยมศึกษาปีที่ 6 ตามลำดับ

พ.ศ. 2503 นายสุชาติ สุขากันยา ได้รับการแต่งตั้งให้ดำรงตำแหน่งอาจารย์ใหญ่และ ได้เปิดสอนชั้นมัธยมศึกษาตอนปลายสายสามัญแผนกวิทยาศาสตร์ ชั้นมัธยมศึกษาปีที่ 4 ขึ้น
ในปี พ.ศ. 2505 มีนักเรียนชั้นประโยคมัธยมศึกษาตอนปลาย (ชั้นมัธยมศึกษาปีที่ 5) เป็นรุ่นแรก

พ.ศ. 2505 กระทรวงศึกษาธิการ ขยายพื้นที่ของสถานศึกษาให้เพียงพอกับจำนวนนักเรียนที่เพิ่มขึ้นจึงได้จัดสร้างอาคารเรียนขึ้นในพื้นที่สาธารณะ ถนนมิตรภาพ ตำบลโพธิ์ชัย ซึ่งอยู่ทางทิศตะวันออกของสนามบินหนองคาย แล้วให้ย้ายโรงเรียนหนองคายวิทยาคารมาอยู่ ณ  บริเวณปัจจุบัน ซึ่งมีเนื้อที่ 35 ไร่ ตั้งแต่บัดนั้นเป็นต้นมา

ต่อมากระทรวงศึกษาธิการได้ไปประกาศจัดตั้งโรงเรียนหนองคายวิทยาคาร เมื่อวันที่  28  กุมภาพันธ์  2535  ในระหว่างที่ยังไม่มีผู้บริหารโรงเรียนกรมสามัญศึกษาได้แต่งตั้งให้ นายวิเชียร  ชูประยูร  ผู้อำนวยการโรงเรียนปทุมเทพวิทยาคาร เป็นผู้ดูแลและดำเนินการต่าง ๆ เพื่อให้การรับนักเรียนเข้าเรียน การจัดเตรียมการเปิดการเรียนการสอน การประสานงานในเรื่องอาคารสถานที่และวัสดุอุปกรณ์  ตลอดทั้งในเรื่องอื่น ๆ ให้เป็นไปด้วยความเรียบร้อยและทันการ โรงเรียนจึงแต่งตั้งให้นายสมศักดิ์  คณาวราประเสริฐ   ผู้ช่วยผู้อำนวยการโรงเรียนปทุมเทพวิทยาคารเป็นผู้ดูแลและการดำเนินการต่าง ๆ  ของโรงเรียนหนองคายวิทยาคาร
 ปี  พ.ศ. 2535   เปิดชั้นเรียนในระดับมัธยมศึกษาตอนต้น
 ปี  พ.ศ. 2538   เปิดชั้นเรียนในระดับมัธยมศึกษาตอนปลาย
ปัจจุบันโรงเรียนหนองคายวิทยาคารเป็นแบบสหศึกษา  เปิดสอนตามหลักสูตรของกระทรวงศึกษาธิการ โดยมีนายเฉลียว สรสิทธิ์ เป็นผู้อำนวยการโรงเรียนคนปัจจุบัน

ข้อมูลพื้นฐาน

ข้อมูลโรงเรียน

ปรัชญาโรงเรียน 
สจจํเว อมต วาจา ความจริงเป็นสิ่งไม่ตาย คติพจน์ประจำโรงเรียน เรียนดี วินัยเด่น เป็นประโยชน์ต่อชุมชน สีประจำโรงเรียน เหลือง - น้ำเงิน สีเหลือง หมายถึง คุณธรรมจริยธรรมเเละความดีงาม สีน้ำเงิน หมายถึง หนักเเน่น ความมีมานะอดทน ต้นไม้ประจำโรงเรียน ต้นพระยาสัตตบรรณ

อาคาร 
 อาคาร 1 กลุ่มสาระการเรียนรู้สังคมศึกษาศาสนาและวัตนธรรม , ห้องปฏิบัติการคอมพิวเตอร์ , ห้องเรียนแนะแนว
 อาคาร 2 กลุ่มสาระการเรียนรู้วิทยาศาสตร์ , คณิตศาสตร์  ภาษาไทย ห้องเรียน
 อาคาร 3 กลุ่มสาระการเรียนรู้ภาษาต่างประเทศ , กลุ่มสาระการเรียนรู้ศิลปะ , ห้องเรียน
 อาคารอื่นๆ  
 หอประชุมนค 1 
 โรงอาหาร 1
 อาคารคหกรรม 2
 ห้องสมุด
 อาคารกุหลาบ
 เรือนไทย (เรือนวัฒนธรรม)
 อาคารศิลปะ ดนตรีนาฎศิลป์ 2 
 เรือนพยาบาล
 ศาลาศรัทธาสหัทญานุสรณ์

อ้างอิง 

https://www.nkwit.info/basicdata
https://data.bopp-obec.info/emis/schooldata-view_bobec.php?School_ID=1043660498&Area_CODE=101721

แหล่งข้อมูลอื่น 
 ข้อมูลโรงเรียนหนองคายวิทยาคารจาก สพฐ.

โรงเรียนสังกัดสำนักงานเขตพื้นที่การศึกษามัธยมศึกษาหนองคาย
โรงเรียนในอำเภอเมืองหนองคาย
โรงเรียนที่ก่อตั้งในปี พ.ศ. 2535